UDHËZIM

Nr. 12, datë 13.7.2022
MBI PËRCAKTIMIN E NIVELEVE MAKSIMALE TË PRANISË SË KOKSIDIOSTATIKËVE DHE HISTOMONOSTATIKËVE NË QUMËSHT, MËLÇI, VESHKA, SI DHE USHQIME TË TJERA
Në mbështetje të nenit 102, pika 4 e Kushtetutës të Republikës së Shqipërisë dhe nenit 38, të ligjit nr. 9863, datë 28.1.2008, “Për ushqimin”, të ndryshuar, 
UDHËZOJ:

1. Ky udhëzim ka si qëllim dhënien e informacionit mbi përcaktimin e niveleve maksimale të pranisë së koksidiostatikëve dhe histomonostatikëve në produktet ushqimore të listuara në aneksin e udhëzimit.
2. Në këtë udhëzim termat e mëposhtëm kanë këto kuptime: 

2.1 Koksidiostatikë janë preparate që kufizojnë përhapjen e koksidieve në aparatin tretës të shpendëve.
2.2 Histomonostatikë janë preparate që kufizojnë përhapjen e histomonave në aparatin tretës të shpendëve.
3. Ndalohet tregtimi i ushqimeve të cilat janë listuar në shtojcën e këtij udhëzimi nëse ato përmbajnë kontaminantë të renditur në këtë shtojcë në një nivel që tejkalon nivelet maksimale të përcaktuara në shtojcë.
4. Në rast se Autoriteti Kombëtar i Ushqimit konstaton mbetje të kontaminantëve nën nivelin maksimal të përcaktuar në shtojcën bashkëlidhur këtij udhëzimi, në këtë rast ai kryen kontrolle për të vërtetuar që mbetja në ushqime është e pranishme si pasojë e bartjes së pashmangshme në ushqim dhe jo si pasojë e administrimit të paligjshëm të koksidiostatikëve dhe histomonostatikëve.
5. Kur zbatohen nivelet maksimale të përcaktuara në shtojcën e këtij udhëzimi tek produktet ushqimore të thara, të holluara, të përpunuara ose të përbëra nga më shumë se një përbërës, ndryshimet e përqendrimit të ndotësve të shkaktuara nga tharja, hollimi ose përpunimi, do të merret parasysh proporcioni relativ i përbërësve në produkt.
6. Nivelet maksimale të përcaktuara në shtojcën e këtij udhëzimi, nuk paragjykojnë dispozitat dhe MRL-të e përcaktuara në udhëzimin nr. 15, datë 5.10.2010, “Për limitet maksimale të mbetjeve të produkteve mjekësore veterinare në produktet ushqimore me origjinë shtazore”.
7. Për zbatimin e këtij udhëzimi, ngarkohet Ministria e Bujqësisë dhe Zhvillimit Rural dhe Autoriteti Kombëtar i Ushqimit.

Ky udhëzim hyn në fuqi pas botimit në Fletoren Zyrtare. 

MINISTËR I BUJQËSISË DHE ZHVILLIMIT RURAL
Frida Krifca
SHTOJCË
NIVELET MAKSIMALE NË USHQIME
	Substanca
	Ushqimet
	Përmbajtja maksimale në µg/kg(ppb), peshë e lagësht

	1. Lasalocidsodium 
	Ushqim me origjinë shtazore nga lloje të tjera kafshësh përjashto shpendët dhe gjedhin:

- qumësht

- mëlçi

- veshka

-të tjera
	1

50

20

5

	2. Narasin
	Ushqime me origjinë nga kafshët e tjera përveç broiler:

- vezët

- qumësht

- mëlçia

- të tjera
	2

1

50

5

	3. Salinomycinsodium
	Ushqim me origjinë nga kafshët përveç zogj dhe lepuj majmërie:

- vezët

- mëlçia

- të tjera ushqime
	3

5

2

	4. Monensinsodium
	Ushqim me origjinë nga kafshët përveç broiler, gjela deti dhe gjedh (përfshirë këtu lopët e qumështit):

- mëlçia

- të tjera ushqime
	8

2

	5. Semduramicin
	Ushqim me origjinë nga kafshët përveç broiler.
	2

	6. Maduramicin
	Ushqim me origjinë nga kafshët përveç zogave për majmëri dhe gjelave të detit.

- vezët
	12

	7. Robenidinë
	Ushqime me origjinë nga kafshët të tjera përveç zogave për majmëri, gjela deti, lepuj për majmëri dhe mbarështim:

-vezë

-mëlçi, veshka, lëkurë dhe dhjamë.

-të tjera ushqime.
	25

50

5

	8. Decoquinat
	Ushqime me origjinë nga kafshët nga lloje të tjera përveç broiler, gjela deti dhe lepuj për majmëri dhe mbarështim.
	20

	9. Halofuginon
	Ushqime me origjinë nga kafshët nga lloje të tjera përveç broiler, gjela deti gjedh përveç lopët e qumështit:

- vezë

- mëlçi dhe veshka

- qumësht

- të tjera ushqime
	6

30

1

3

	10. Nicarbazin (mbetja:4,4-dinitrocarbanilide (DNC)
	Ushqime me origjinë nga kafshët nga lloje të tjera përveç broiler:

- vezë

- qumësht

- mëlçi

- veshka

- të tjera ushqime
	300

5

300

100

50

	11. Diclazuril 
	Ushqim me origjinë nga kafshët të tjera përveç broiler, gjela deti për majmëri, lepuj për mbarështim dhe majmëri, ruminantë dhe derra:

- vezë

- mëlçi dhe veshka

- të tjera ushqime.
	2

40

5



